આ એક એવી આદત છે જેમાં વ્યક્તિ કોઈપણ કામ સમયસર પૂરું કરવાને બદલે આવતી કાલ પર છોડી દે છે, અથવા તો બને તેટલું કામ ને ટાળવાનો પ્રયત્ન કરે છે, આવી વ્યક્તિ ઘણી વાર ઓવર કોન્ફિડન્ટ હોય છે કે કામ પૂરું કરી જ નાખશે, પરંતુ પાછળ થી ખુબ જ તનાવ સહન કરવો પડે અને સાથે સાથે કામની ગુણવત્તા પર પણ અવળી અસર થાય. ઉદાહરણ સ્વરૂપે જોઈએ તો બહારગામ જવા માટેની મુસાફરીની ટિકિટ બુકીંગ સમય રહેતાના કરાવે અને પછી રિઝર્વેશનના મળવાથી તકલીફ સાથે મુસાફરી કરે ! આવા અસંખ્ય ઉદાહરણો આપી શકાય, 10માંથી 7 વ્યક્તિઓ આ કુટેવનો શિકાર બનેલી છે.